As die aantal ooie wat gedek is, maar wat nie gelam het nie, as 'n maatstaf vir potensiële lamverliese geneem word, kan die voorgeboortelike lamverliese prakties beraam word (Tabel 1).
Herfsparing toon 'n groter variasie, binne opeenvolgende jare, as lenteparing. Afgesien van die laer verliese met 'n lenteparing, kom verliese nie in al die jare soos by herfsparing voor nie. Dit is ook duidelik dat die verliese by eenlinge in beide die paarseisoene hoër is as die by tweelinge.
'n Beeld van die postnatale mortaliteit vir elke afsonderlike seisoen ten opsigte van lewendgebore lammers word in Tabel 3 aangetoon.
Ten einde 'n geheelbeeld te verkry van die periode waarin die grootste verliese ondervind word, word die resultate van aIle lamverliese tot op 'n ouderdom van 100 dae in Tabel 4 opgesom.
Die invloed wat die ouderdom van die moeder op postnatale mortaliteit uitoefen, word bereken deur die lamsterftes as 'n persentasie van die totale aantal lewendgebore lammers vir verskillende ooi-ouderdomme uit te druk (Tabel 6).